Pomoc pri výbere liekov
Dobrý deň,

mala som nádchu, a kašeľ. Je to už lepšie,  ale hlieny stále cítim v hrdle a neustále ma trápi dusivý kašeľ.  Hlavne v noci nemôžem spať,  lebo v polohe spánku ma to dusí a stále musím kašľať. 
Cez deň je to v pohode, akonáhle si ľahnem je to neznesiteľné.
Ďakujem.
Dobrý deň,
Ďakujeme za vašu otázku. Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Kašeľ je jedinou a základnou cestou ako sa hlien dostane von z organizmus, a preto si liečba vyžaduje trpezlivosť.
Na liečbu ochorení dýchacích ciest, ktoré sú sprevádzané tvorbou hustého hlienu a vlhkým kašľom je vhodným liek
ACC Long
. Účinná látka acetylcysteín znižuje viskozitu hlienu a uľahčuje jeho vykašliavanie. Dávkovanie je 1x denne 1 tableta po jedle v doobedných hodinách, ktorá sa rozpustí v dostatočnom množstve vody. Odporúčam zvyšiť príjem tekutín, ktoré napomáhajú mukolytickému účinku acetylcysteínu.
Alternatívou k lieku ACC long je
Acetylcystein Dr. Max
, ktorý obsahuje rovnakú účinnú látku v rovnakej sile na jednu tabletu.
Vo večerných hodinách, prípadne pred spaním, môžete užiť sirup
Dr. Max Islandský lišajník
, ktorý chráni, zvlhčuje ústnu sliznicu a znižuje reflex kašľa. Je vhodný aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice. V tomto prípade je dávkovanie 10 ml sirupu večer.
Ak nenastane zlepšenie do 4 dní, prípadne sa stav zhorší, je potrebné navštíviť lekára, ktorý vás vyšetrí a nastaví adekvátnu liečbu.
Prajem skorú úľavu od ťažkostí.
S pozdravom
Mgr. Tamara Jakúbeková